Sekolah Menengah Agama Persekutuan Bentong

Sejarah

Pembinaan SM Agama Persekutuan Bentong bermula pada 10 April 2008 dan telah disiapkan pada Oktober 2011 dengan jumlah kos RM56.6 juta. Sekolah ini telah dibina di atas 40 ekar tanah, dibina dengan berinfrastruktur moden. SMAP Bentong telah beroperasi sepenuhnya pada 11 Jun 2012 dengan bantuan guru-guru dan kakitangan terawal (20 oran guru dan 8 orang kakitangan). 11 Jun 2012 ialah salah satu hari bersejarah bagi SMAP Bentong kerana ia merupakan hari pendaftaran bagi kumpulan yang paling awal (EON 99') untuk menyambung pengajian di SM Agama Persekutuan Bentong. Kemudian pada tahun berikutnya, SM Agama Persekutuan Bentong menerima dua lagi kumpulan yang dinamakan sebagai Predominate 1317 dan Valours 1314. Dengan tenaga tiga 'batch' ini, SMAP Bentong telah menerima beberapa anugerah dan sijil sepanjang tahun seperti Program Simposium Antarabangsa SBP, Hari Kecemerlangan Sekolah Berasrama Penuh dan lain-lain. SUPERB semakin giat apabila menerima masuk 2 lagi kumpulan awal iaitu Batch Camaraderie 1418 dan Panthera 1415. Mahallah SMAP Bentong (SUPERB) telah dianugerahkan "Anugerah Platinum" oleh Sekolah Berasrama Penuh (SBP) semasa majlis Hari Kecemerlangan Sekolah Berasrama Penuh (HKSBP) kerana kemampuannya dalam menyediakan asrama yang kondusif, sistematik dan bersih untuk pelajar.

Lokasi

SMAP Bentong telah dibina di sebuah pekan kecil bernama Mempaga (FELDA Mempaga) yang agak jauh dari bandar (Pekan terdekat ialah Bentong iaitu 30 minit dengan bas dan Karak). Lokasi geografi SMAP Bentong benar-benar membuat sekolah ini tempat yang sangat selesa kepada pelajar untuk belajar di mana kawasan sekolah dipenuhi dengan pemandangan indah dan memukau dengan bukit dan pokok-pokok kelapa sawit. Kedudukan sekolah ini menjadi lebih kondusif dan selamat.

Slogan SUPERB

"Melangkaui Kecemerlangan" atau dalam bahasa Inggeris "Exceeding Excellence". Hal ini adalah atas kecemerlangan dalam kedua-dua pencapaian akademik dan kurikulum yang hebat.

Visi

SM Agama Persekutuan Bentong (SUPERB) melahirkan insan rabbani berintelek terbilang

Misi

Sekolah Menengah Agama Persekutuan Bentong (SUPERB) sentiasa memastikan kecemerlangan Akademik , Keunggulan Sahsiah dan
Kepimpinan Terbilang bagi memenuhi Aspirasi Pendidikan Negara Melalui Penerapan Nilai-Nilai Islam Secara Menyeluruh Dan Bersepadu.

Motto

Moto ini meletakkan kepentingan menimba ilmu pada satu tahap yang sangat tinggi kepada warga SUPERB yang mampu mencetus dan membina perubahan serta meningkatkan nilai dan kualiti diri seiring dengan ketetapan syarak dengan berpandukan al Quran dan Sunnah, juga menegaskan bahawa hanya dengan usaha yang gigih mereka akan memperoleh kejayaan dan kecemerlangan seterusnya kegemilangan Dunia dan Akhirat.

Prinsip sekolah

SM Agama Persekutuan Bentong (SUPERB) menekankan 3 prinsip utama kehidupan iaitu AGAMA (AGAMA / IMAN), ILMU (BERPENDIDIKAN) dan AMAL (JASA). Kombinasi antara tiga elemen ini adalah penting untuk menjadikan para pelajar yang cemerlang dalam kedua-dua apek iaitu duniawi dan ukhrawi.

Kokurikulum

SUPERB Menuju Juara

Tahfiz Model Ulul Albab (TMUA)

Tahfiz Model Ulul Albab (TMUA) yang telah dilaksanakan di SMAP Bentong sejak 2014 ialah gabungan antara Kurikulum Kebangsaan,Kurikulum Bersepadu Tahfiz (KBT) dan ko-kurikulum dengan 3 pendekatan seperti yang dinyatakan di bawah:
* Pendekatan Al-Quran
Kaedah yang membolehkan pelajar untuk menghafal 30 juzuk Al-Quran dan memahami kandungannya berdasarkan konsep BIFFAS (Baca, Ingat, Faham, Fikir, Amal dan Sebar) dalam tempoh lima (5) tahun pengajian.
* Pendekatan ensiklopedia
Kaedah ini menyediakan asas kepada pelajar untuk menguasai pelbagai ilmu dan bahasa, yang berkemahiran tinggi dan dapat bertindak sebagai sumber rujukan kepada rakan-rakan mereka.
* Pendekatan Ijtihadik
Satu kaedah untuk melahirkan pelajar yang dapat menyuarakan pandangan dan pendapat untuk menyelesaikan masalah, dan memaksimumkan keupayaan kemahiran berfikir aras tinggi (KBAT) secara kreatif dan inovatif. Pelajar diberi peluang untuk mengambil bahagian dalam aktiviti ko-kurikulum seperti menunggang kuda, berenang dan memanah

Sistem rumah

Terdapat 4 Rumah Sukan di SUPERB, iaitu:
AL-Zarqali (MERAH)
Slogan: STRIVE GLORY BEYOND IMPOSSIBILITY
AL-Battani (HIJAU)
Slogan: BOW TO THE CHAMP
AL-Farabi (KUNING)
Slogan: FARABI FIGHT FOR FUTURE
Al-Biruni (BIRU)
Slogan: THINK ACTION INSPIRE
Semua pelajar akan dibahagikan kepada empat buah rumah. Pencapaian rumah akan dikira dan diukur dengan 4 aspek iaitu Akademik, Kurikulum, Kebersihan (3K- Kebersihan, Keceriaan dan Keselamatan) dan disiplin. Pada akhir setiap tahun, majlis perdana akan diadakan (Malam Lailatul-Mutafawwiqin) sebagai majlis penutup. Pada majlis itu, anugerah untuk ahli akademik yang terbaik, kurikulum terbaik, kebersihan terbaik, disiplin terbaik dan rumah yang terbaik akan dianggap sebagai pencapaian bagi rumah-rumah  sepanjang tahun.